PMIndiaData/PMIndiaSum huggingface dataset:
নোংলৈ-নুংশিৎ বুলবুলনা ওইহল্লকপা ফিবম প্রধান মন্ত্রীনা অমুক হন্না য়েংশিনখ্রে

ঙসি প্রধান মন্ত্রী নরেন্দ্র মোদীনা নোংলৈ-নুংশিৎ বুলবুলগী ফিবম অমসুং নোংপোক ভারতকী মফমশিংদা নোং কন্না তাবদগী ওইহল্লক্লিবা ফিবম অমুক হন্না য়েংশিনখি। নোংলৈ-নুংশিৎ বুলবুলনা ওইহল্লক্লিবা ফিবম অসিগী মতাংদা মহাক্না নোংচুপ বেঙ্গলগী চীফ মিনিস্তর মমতা বেনরজীগসু ৱারী শানখি অমসুং কেন্দ্রগী মাইকৈদগী পীবা য়াবা তেংবাং পীগনি হায়না থাজবা পীখি।
মন্ত্রী-মন্দলনা সেন্ত্রেলী স্পোন্সর্দ স্কিম ওইরিবা নেস্নেল আয়ুশ মিসন মখা চত্থবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী মন্দলনা ফাইনান্সিএল ইমপ্লিকেসন লুপা করোর ৪৬০৭.৩০গা (সেন্ত্রেল সিয়র লুপা করোর ৩,০০০ অমসুং স্তেৎ সিয়র লুপা ১৬০৭.৩০ ওইনা) লোইননা ০১-০৪-২০২১দগী ৩১-০৩-২০২৬ ফাওবা নেস্নেল আয়ুশ মিসন (এন.এ.এম.) অসি সেন্ত্রেলী স্পোন্সর্দ স্কিম ওইনা মখা চত্থবদা অয়াবা পীখ্রে। মিসন অসি ১৫-০৯-২০১৪দা হৌদোকখিবনি। আয়ুর্বেদ, সিধা, সোৱা রিগপা, উনানি অমসুং হোমিওপেথি (এ.এস.য়ু. এন্দ ঐচ) অসিগুম্বা ঙাকথোক্নবা, ফগৎহন্নবা অমসুং লায়েংনবা হেল্থকিয়রগী লৌশিংগী পুকৈ অমা ওইরিবা হীদাক লাংথক্কী ত্রেদিস্নেল সিস্তেমশিং অসি মশক তাক্লিবা লম্বা লৈত্রবা ভারতকী হেরিতেজ অমা লৈজৈ। ভারতকী হীদাক লাংথক্কী সিস্তেমশিংগী অফবা মগুনশিং মমিং ওইনা পল্লবদা মখোয়গী দাইভর্সিতী অমসুং ফ্লেক্সিবিলিতী; এক্সেসিবিলিতী; এফোর্দেবিলিতী, মীচম প্রজাশিংগী অচৌবা শরুক অমনা য়ান্নরবা; শেল চংবা হন্থবা অমসুং ইকনোমিক ভেল্যু হেনগৎলকপা, হায়রিবশিং অসিনা ঐখোয়গী মীয়ামগী অচৌবা শরুকশিংনা মথৌ তাবা হেল্থকিয়র ফংহন্নবা প্রোভাইদরশিং ওইবা য়াবগী অচৌবা মতিক ময়াই চেল্লি। সেন্ত্রেলী স্পোন্সর্দ স্কিম ওইরিবা নেস্নেল আয়ুশ মিসন অসি ভারত সরকারগী আয়ুশ মন্ত্রালয়না আয়ুশ হোস্পিতালশিং অমসুং দিস্পেন্সরীশিং অপগ্রেদ তৌবগী খুত্থাংদা য়ুনিভর্সেল এক্সেস অমগা লোইননা শেল চংদবা আয়ুশ সর্ভিসশিং ফংহন্নবা, প্রাইমরী হেল্থ সেন্তরশিং (পি.ঐচ.সি.শিং), কম্ম্যুনিতী হেল্থ সেন্তরশিং (সি.ঐচ.সি.শিং) অমসুং দিস্ত্রিক্ত হোস্পিতালশিং (দি.ঐচ.শিং)দা আয়ুশ ফেসিলিতীশিং কো-লোকেসন তৌবা, আয়ুশ এজুকেস্নেল ইন্সতিত্যুসনশিং অপগ্রেদ তৌবগী খুত্থাংদা রাজ্যগী থাক্তা ইন্সতিত্যুস্নেল কেপাসিতী মপাঙ্গল কনখৎহনবা, অনৌবা ফমুং ৫০ থাবা ইন্তিগ্রেতেদ আয়ুশ হোস্পিতাল লিংখৎপা, আয়ুশ পব্লিক হেল্থ প্রোগ্রামশিং অমসুং আয়ুশ হেল্থ এন্দ ৱেলনেস সেন্তর ১২,৫০০ মথৌ তৌহন্দুনা আয়ুশ প্রিন্সিপলশিং অমসুং প্রেক্তিসশিংদা য়ুম্ফম ওইবা হোলিস্তিক ৱেলনেস মোদেল অমগী সর্ভিসশিং ফংহন্দুনা লাইনা লাইচৎকী অৱাবা হন্থহন্নবা অমসুং শেল হেন্না চাদিং তৌদনবা মীয়ামদা “সেল্ফ-কিয়র” ফংহন্নবা পান্দমশিং থম্বগা লোইননা ইমপ্লিমেন্ত তৌখি। মিসন অসিনা লৈবাক অসিদা মরু ওইনা শোত্থরবা অমসুং অরাপ্পা মফমশিংদা আয়ুশ হেল্থ সর্ভিসশিং/এজুকেসনশিং ফংহন্নবা রাজ্য/য়ু.তি. সরকারশিংমা হোৎনরিবা অসি শৌগৎপগী খুত্থাংদা হেল্থ সর্ভিসশিংগী অহোবশিং অসি মেনখৎলি। এন.এ.এম.গী মখাদা অসিগুম্বা মফমশিংগী অখন্নবা মথৌ তাবশিংগী ওইনা মখোয়গী এন্যুএল প্লানশিংদা অহেনবা রিসোর্সশিং এলোকেসন তৌনবা অখন্নবা মীৎয়েং চংলি। মিসন অসিদগী ফংলকপা য়াবা ফলশিং মখাদা পীরি: আয়ুশ সর্ভিস পীবা অমসুং হীদাক-লাংথকশিং অমসুং ত্রেন তৌবা মেনপাৱর হেন্না ফংহনদুনা হেল্থকিয়র ফেসিলিতীশিং হেনগৎহনবগী খুত্থাংদা আয়ুশ হেল্থকিয়র সর্ভিসশিংদা হেন্না এক্সেস ফংহনবা, নীংথিজনা ইক্বিপ তৌরবা আয়ুশ এজুকেস্নেল ইন্সতিত্যুসনশিংগী মশিং হেনগৎহনবগী খুত্থাংদা আয়ুশ এজুকেসন ফগৎহনবা, আয়ুশকী হেল্থকিয়র সিস্তেমশিং শিজিন্নদুনা তার্গেতেদ পব্লিক হেল্থ প্রোগ্রামশিংগী খুত্থাংদা কম্ম্যুনিকেবল/নন-কম্ম্যুনিকেবল দিজিজশিং হন্থহনবদা মীৎয়েং চংবা।
মন্ত্রীমন্দলনা ভারত অমসুং কোস্তা রিকাগী মরক্তা বাইওতেক্নোলোজীগী লমদা লেতর ওফ ইন্তেন্ত চৎনহনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং কোস্তারিকাগী মরক্তা বাইওতেক্নোলোজীগী লমদা লেতর ওফ ইন্তেন্ত (এল.ওফ.আই.) চৎনহনবদা অয়াবা পীখ্রে লেতর ওফ ইন্তেন্ত (এল.ওফ.আই.) অসি বাইওতেক্নোলোজী এজুকেসন, ত্রেনিং অমসুং রিসর্সকী লমদা অচেৎপা স্ত্রেতেজিক প্লান অমা পায়খৎনবা সাইন্স অমসুং তেক্নোলোজীদা ইনোবেসনগীদমক তেংবাং পীননবা এজেন্দাদা থবক তৌনবা খুৎয়েক পীনখিবনি। লেতর ওফ ইন্তেন্ত (এল.ওফ.আই.) অসি ২০১৯গী মার্চ থাদা খুৎয়েক পীনখি।
ন্যু দিল্লীদা নৌনা শাবা এ.এস.আই. হেদক্বাতরশিং প্রধান মন্ত্রীনা শঙ্গাখ্রে

ন্যু দিল্লীগী তিলক মার্গতা নৌনা শাবা আর্ক্যোলোজিকেল সর্ভে ওফ ইন্দিয়া (এ.এস.আই.)গী হেদক্বাতর্স –ধরোহর ভবন, প্রধান মন্ত্রী শ্রী নরেন্দ্র মোদীনা ঙসি শঙ্গাখ্রে। থৌরম অদুদা ৱা ঙাংলদুনা মহাক্না হায়খি মদুদি হৌখিবা চহি ১৫০গী মমাংদগী আর্ক্যোলোজিকেল সর্ভে ওফ ইন্দিয়ানা মশক নাইবা থবক কয়া পায়খৎলি। ঐখোয়না ঐখোয়গী পুৱারী অমসুং ঐখোয়গী ইনাক খুল্লবা আর্ক্যোলোজিকেল হেরিতেজদা চাউথোকচবগী মরুওইবা অদুদা প্রধান মন্ত্রীনা অকনবা ৱাফম থমখি। মীয়াম্না লোকেল হিস্ত্রী অমসুং মখোয়গী নগরশিং, শহরশিং অমসুং রিজনশিংগী আর্ক্যোলোজী অদু খঙগদবনি হায়না মহাক্না ফোংদোকখি। লোকেল আর্ক্যোলোজীগী পারাশিং স্কুল সেলেবস্তা হাপকদবনি হায়না মহাক্না হায়খি। মসিগা মরি লৈননা নীংথিজনা ত্রেন তৌরবা লোকেল তুরিস্ত গাইদশিংগী মরুওইবা অদুসু মহাক্না পনখি। প্রধান মন্ত্রীনা হায়খি মদুদি ভারতনা চাউথোকপা অমসুং থাজবগা লোয়ননা মশাগী অথোইবা হেরিতেজ অদু মালেমদা উত্থোক্কদবনি। এ.এস.আই.গী অনৌবা হেদক্বাতরশিংগী শঙলেন্দা ইনর্জী ইফিসেন্ত লাইতিং অমসুং রেন ৱাতর হার্বেস্তিং য়াওনা অনৌবা খুদোংচাবশিং য়াওরি। মসিদা চাউরাক্না লাইরিক অমসুং জর্নেল লাখ ১.৫গী কলেক্সনগা লোয়ননা সেন্ত্রেল আর্ক্যোলোজিকেল লাইব্রেরী অমা য়াওরি।
ৱার্ল্দ হেল্থ দেদা প্রধান মন্ত্রীগী পাউজেল

মখাগী অসি ৱার্ল্দ হেল্থ দেদা প্রধান মন্ত্রী শ্রী নরেন্দ্র মোদীগী পাউজেলনি। “ঙসি ৱার্ল্দ হেল্থ দেদা, ঐখোয়না অমনা অমগী হকচাং ফবা অমসুং য়াইফনবা থৌনীজবা খক্তা নত্তনা কোবিদ-১৯গী কিহল্লকপগী মায়োক্তা চংশিল্লিবা লান্দা থৌনা ফনা লুচিংলিবা অদুগুম্লবা দোক্তরশিং, নর্সশিং, মেদিকেল স্তাফ অমসুং হেল্থকেয়র ৱার্কর পুম্নমক্কী মায়কৈদা ঐখোয়গী তৌবীমল খঙবা উৎপা অদুসু হেন্না চেৎশিলহল্লসি। ৱার্ল্দ হেল্থ দে অসিদা, ঐখোয় ইশাগী পুন্সিগা লোয়ননা অতোপ্পগী পুন্সিবু অশোই অঙাম থোকহল্লোইদবা সোসিয়েল দিস্তেন্সিংগুম্বা প্রেক্তিসশিং ঐখোয়না শোইদনা ঙাক্তুনা চৎলসি। নুমিৎ অসিনা চহি চুপ্পা অমা পর্সোনেল ফিৎনেসকী মায়কৈদা মিৎয়েং থম্বদা ঐখোয়বু পুক্নিং থৌগৎপসু ওইরসনু, মদুনা ঐখোয়গী অপুনবা হকশেল ফগৎহনবদা মতেং ওইরগনি।”
রেলৱেজগী মতাংদা জরমনীগা য়ানচে খুৎয়েক পীনবা মন্ত্রীমন্দলনা য়ারে

রেলৱেজগী লমদা ভারত অমসুং জরমনী অনিগী মরক্ত অচৌবা প্রোজেক্তশিংদা মতেং পাংননবা জোইন্ত দিক্লারেসন ওফ ইন্তেন্ত (জে দি আই) প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে। কান্নবশিং: জরমনীগী ইকোনোমিক এফিয়র্স অমসুং ইনর্জী মিনিস্ত্রীগা তৌনবা জোইন্ত দিক্লারেসন ওফ ইন্তেন্ত (জে দি আই) অসিনা রেলৱেজগী লমদা খ্বাইদগী নৌবা তেক্নোলোজী অমসুং লৌশিং কয়া ভারত রেলৱেজনা ফংনবা মফম অমা পীরগনি। জোইন্ত দিক্লারেসন ওফ ইন্তেন্ত (জে দি আই) অসিনা অখঙ-অহৈশিংগী মীফমশিং, সেমিনারশিং, তেক্নিকেল ভিজিতশিং অমসুং কোওপরেসন প্রোজেক্তশিং পুন্না পায়খৎপা ঙমহনগনি। নুংগী ৱারোল: হাই স্পিদ রেল, হৌজিক লৈরিবা লম্বীশিংদা স্পিদ হেনগৎহনবা, মালেম থাক্কী স্তেসনশিং শেমগৎপা, অচৌবা থবকশিং অমসুং রেলগী ইনফ্রাস্ত্রকচরশিং মতমগা চুনবা মওংদা শেমগৎনবা মতেং পাংননবা মপান লৈবাকশিংগী সরকারশিং অমসুং নেসনেল রেলৱেজশিংগা ভারতকী রেলৱেজ মিনিস্ত্রীনা এম ও য়ুশিং, এম ও সিশিং, য়ানচেশিং অমসুং জোইন্ত দিক্লারেসন ওফ ইন্তেন্ত কয়া খুৎয়েক পীনখ্রে। এম ও য়ুশিং, এম ও সিশিং, য়ানচেশিং অমসুং জোইন্ত দিক্লারেসন ওফ ইন্তেন্ত অসিনা অখঙ-অহৈশিংগী মীফমশিং, সেমিনারশিং, তেক্নিকেল ভিজিতশিং পাংথোকপদা মতেং পাংগনি।
জি২০ সম্মিত, সেসন II: ক্লাইমেত চেঞ্জ অমসুং এনবাইরোনমেন্ততা প্রধান মন্ত্রীগী ৱারোল

এক্সিলেন্সীস, ঙসি, ক্লাইমেত এক্সনগী ইসুদা জি-২০ লৈবাকশিংগী মনুংদা ঐসু য়াওরি৷, ঐগী অচৌবা থৌদাং অনি অসিদা ঐনা ফুল সেন্সিতিবিতীগা লোইননা ঐগী পোইন্ত ফোংদোকপা পাম্মী৷ অহানবা রেস্পোন্সিবিলিতী অদুদি চহি লিশিং কয়া শুরবা অরিবা ভারতকী চৎনবিনা থৌনা হাপ্লিবা ক্লাইমেত মিতিগেসননি৷ ইসু অসিদা ঐখোয়না পান্দমশিং চেৎনা থমদুনা চংশিল্লক্লি৷ পেরিস্তা ঐখোয়না ঐখোয়গী পান্দমশিং লাওথোকখিবা মতমদা, ভারতনা রেনিৱেবল ইনর্জীগী জি.দবল্যু.১৭৫গুম্বা করিগুম্বা খরা ফংবা ঙমগদ্রা হায়না কয়া অমনা হংলকখি৷ অদুবু ভারতনা মসিগী পান্দমশিং অসি অথুবা মতমদা ফংবদা নত্তনা হেন্না ৱাংবা তার্গেৎশিং ফংবা ঙম্নবসু হোৎনরি৷ পেরিস কম্মিতমেন্তশিং অসিদগী হেন্দোক্তুনা, ভারতনা ৱেতলেন্দ হেক্তর মিলিয়ন ২৬কী রিহেবিলিতেসনগী তার্গেৎ অমা থমখ্রে৷ চাংচৎতা চহি খুদিংগী পেসেঞ্জর বিলিয়ন ৮ পুদুনা মালেমগী খ্বাইদগী চাওনা পেসেঞ্জর পুরিবা ইন্দিয়ন রেলৱেজনা '২০৩০ ফাওবগী মনুংদা নেত জিরো' ওইহন্নবা লেপখ্রে৷ ৱারেপ অসিগা লোইননা, ইন্দিয়ন রেলৱেজনা কার্বোন থাদোকপগী চাং চহি অমদা মিলিয়ন তন ৬০ হন্থহল্লগনি৷ ২০২৫ ফাওবগী মনুংদা ঐখোয়না ২০% ইথানোল ব্লেন্দিংগী পান্দম থমদুনা হোৎনরি৷ এসিয়াগী নোংশাশিং, কৈশিং, রাইনোশিং অমদি দোলফিনশিংগী মশিং হেনগৎহন্দুনা, অকোইবগী ফিভম ঙাক শেন্নবা ঐখোয়না হোৎনরিবা অসি ইনর্জী দিবেৎ খক্তদা নত্তে হায়বদু ভারতনা উৎখ্রে৷ হৌখিবা চহিশিংদা হোৎনখিবশিং অদুনা মরম ওইদুনা, ঙসিদি ভারতনা রেনিৱেবল ইনর্জী কেপাসিতীগী তর্মশিংদা মালেমগী মকোক থোংবা লৈবাক ৫গী মনুং তনবা ঙম্লিবনি৷ মসিগী ভারতকী মাই পাকপা অসি মালেম অসিনসু মশক খঙলি৷ আই.এস.এ. অমসুং সি.দি.আর.আই.গুম্বা ঐখোয়গী ইনিসিয়েতিব কয়া অমদা য়ু.এস.এ., ফ্রাঞ্চ, য়ু.কে. অমসুং স্বিদেনগুম্বা লৈবাকশিংনা ঐখোয়গী পার্তনরশিং ওইরি৷ এক্সিলেন্সীস, ঐগী অনিশুবা থৌদাং-ক্লাইমেত জস্তিস অদু ঐনা খল্লুবা মতমদা, ঐগী থমোইদা অৱাবা অমসু ফাওরি৷ ক্লাইমেত জস্তিস অসি কাওথোক্তুনা, ঐখোয়না চাওখৎলক্লিবা লৈবাকশিংদা ইনজস্তিস ওইবা থবক তৌবতা নত্তনা, ঐখোয়না মীওইবা চাজি পুম্ববু মীরাইনি৷ চাওখৎলক্লিবা লৈবকশিংগী খোল্লাউ অমা ওইনা, চাওখৎলবা লৈবাকশিংনা ক্লাইমেত ফাইনান্স মীরাইবিবা অদু ভারত্তি ঙম্লোই৷ ক্লাইমেত ফাইনান্সতা চাওখৎপা পুরক্তনা, ক্লাইমেত এক্সনগীদমক চাওখৎলক্লিবা লৈবাকশিংদা প্রেসর পীশিনবা অসি তৌরোইদবনি৷ চাওখৎলবা লৈবাকশিংনা মখোয়গী জি.দি.পি.গী য়ামদ্রবদা চাদা ১দি চাওখৎলক্লিবা লৈবাকশিংগী গ্রীন প্রোজেক্তশিংদা শেল থাদনবা পান্দম থম্নবা হোৎনগদবনি হায়না ঐনা হায়জরি৷ এক্সিলেন্সীস, জি-১০ পার্তনরশিংগী মমাংদা এক্সনেবল পোইন্ত অহুম ঐনা পুথোকপা পাম্মী৷ অহানবদা, হৌজিক ফাওবদা পিকিং থোক্ত্রিবা লৈবাকশিংদা শিজিন্নবা য়াবা ‘ক্লিন ইনর্জী প্রোজেক্তস ফন্দ’ অমা জি-২০ লৈবাকশিংনা শেমগদবনি৷ মসিগী ফন্দ অসিনা আই.এস.এ.গুম্বা অতোপ্পা ইন্সতিত্যুসনশিং অসিদসু সপোর্ত পীবা ঙমগনি৷ অনিশুবা ওইনা, অনৌবা তেক্নোলোজীশিং অমদি মখোয়গী দিপ্লোইমেন্তগা মরী লৈনবা খ্বাইদগী ফবা প্রেক্তিসশিংদা মথৌ তৌননবা জি২০ লৈবাকশিংদা ক্লিন ইনর্জীদা মথৌ তৌবা রিসর্স ইন্সতিত্যুসনশিংগী নেতৱের্ক অমা ঐখোয়না শেমগদবনি৷ অহুমশুবদা, জি২০ লৈবাকশিংনা গ্রীন হাইদ্রোজেনগী ফিল্দদা গ্লোবেল স্তেন্দর্দশিং লৈহন্নবা ইন্সতিত্যুসন অমা শেমগদবনি, মসিনা মহাক্কী প্রদক্সন অমদি শিজিন্নবগী চাং হেনগৎহল্লগনি৷ হায়রিবা থৌরম পুম্নমক অসিদা ভারতনসু মপুং ফানা থৌদাং লৌগনি৷ অদোম্বু থাগৎচরি৷
উজ্বালা সবসিদীগী মতাংদা ঙসি লৌখিবা ৱারেপ অসিনা ইমুংগী বজেত্তা লাইথোকহল্লগনিঃ প্রধান মন্ত্রী

পেত্রোল অমসুং দিজলগী মমলনা মশক থোক্না হন্থখিবনা সেক্তর কয়াদা অফবা শাফু পীগনি অমসুং ঐখোয়গী মীয়াম্বু য়াম্না হেন্না নুংঙাইহল্লগনিঃ প্রধান মন্ত্রী উজ্বালা সবসিদীগী মতাংদা ঙসি লৌখিবা ৱারেপ অমসুং পেত্রোল অমসুং দিজলগী মমলনা মশক থোক্না হন্থখিবনা সেক্তর কয়াদা অফবা শাফু পীগনি অমসুং ঐখোয়গী মীয়াম্বু য়াম্না হেন্না নুংঙাইহন্দুনা ‘ইজ ওফ লিভিং’ হেন্না ফগৎহল্লগনি হায়না প্রধান মন্ত্রীনা হায়খ্রে। ৱারেপ অসিগা মরী লৈনবা ফাইনান্স মন্ত্রীগী ত্বীতপু অমুক পল্লদুনা, প্রধান মন্ত্রীনা অসুম্না ত্বীত তৌখিঃ “ঐখোয়গী ওইনদি লৈবাক মীয়াম্না খ্বাইদগী হেন্না মরু ওই! ঙসিগী ৱারেপশিং, মরু ওইনা, পেত্রোল অমসুং দিজলগী মমলদা মশক থোক্না হন্থবা অসিনা সেক্তর কয়াদা অফবা শাফু পীগনি অমসুং ঐখোয়গী মীয়াম্বু য়াম্না হেন্না নুংঙাইহন্দুনা ‘ইজ ওফ লিভিং’ হেন্না ফগৎহল্লগনি”। “উজ্বালা য়োজনানা ভারত মচা করোর কয়া, মরু ওইনা নুপীশিংদা তেংবাংখি। উজ্বালা সবসিদীগী মতাংদা ঙসি লৌখিবা ৱারেপ অসিনা ইমুংগী বজেত্তা লাইথোকহল্লগনি”।
প্রধান মন্ত্রীনা হান্নগী মপাল থৌরম পুবা মন্ত্রী সুশ্মা স্বরাজকী মফমদা ইকাই খুম্নবা উৎখ্রে

প্রধান মন্ত্রী শ্রী নরেন্দ্র মোদীনা ঙসি নই দিল্লীদা হান্নগী মপাল থৌরম পুবা মন্ত্রী সুশ্মা স্বরাজকী ময়ুমদা লাক্তুনা মফমদা ইকাই খুম্নবা উৎখ্রে। মহাক্না লৈখিদবদা অৱাবা ফোংদোক্লদুনা প্রধান মন্ত্রীনা হায়খি, “ভারতকী রাজনিতীদা অথোইবা পন্দুপ অমা লোইশিনখ্রে। ভারতনা শক্নাইরবা লুচিংবা অমনা লৈখিদবদা অৱাবা ফোংদোক্লি মহাক্না মহাক্কী মপুন্সি অদু মীয়ামগী সেবা অমসুং লাইরবশিংগী পুন্সিগী য়াইফনবগীদমক কত্থোকখি। সুশ্মা স্বরাজজী অসি মীওই কোতি কয়াবু পুক্নিং থৌগৎপীরম্বশিংগী মরক্তা অমা ওইবীরম্মি। সুশ্মাজী অসি অচুম্বা ঙাংবা অমসুং থোইদোক হেন্দোকপা পর্লিয়ামেন্তরিয়ান অমা ওইবীরম্মি। মহাকপু পার্তীগী মনুংদসু লুনা ৱাংনা খন্নখি অমসুং ভক্তি তৌনখি। থোইদোক হেন্দোকপা এদমিনিস্ত্রেতর অমা ওইনা সুশ্মাজীনা মহাক্না পায়রম্বা মন্ত্রালয় খুদিংমক্তা অৱাংবা থাক অমা ঙাক্তুনা থমলম্মি। তোঙান তোঙানবা লৈবাকশিংগা লোয়ননা ভারতকী মরী হেন্না ফগৎহনবদা মহাক্না মরুওইবা থৌদাং লৌখি। মন্ত্রী অমা ওইনা ঐখোয়না মহাক্কী থৌজাল হৈবা মতৌ অদুসু উবা ফংখি, মালেমগী মফম অমা হেক্তদা খুদোংথিবা তারবা ভারত মচাশিংবু তেংবাংখি। হৌখিবা চহী ৫দা মপাল থৌরম পুবা মন্ত্রালয়দা সুশ্মাজীনা চোকথবা লৈতনা তৌখিবা থবক অদু ঐহাক্না কাওবা ঙম্লোই। মহাক্কী হকচাংগী ফিভম ফৎখিদবা মতমদা ফাওবা, মহাক্না মহাক্কী থবক্তা অচুম্বা পুরক্নবগীদমক হোৎনবা য়াবা হোৎনখি অমদি মহাক্কী মন্ত্রালয়গী ৱাফমশিং পন্থদুনা থমখিদে। সুশ্মাজীনা লৈখিদবা অসি লনাইগী মাংজবা অমনি। ভারতকীদমক মহাক্না তৌরম্বা পুম্নমক অদুগীদমক মহাকপু নুংশিনা নীংদুনা লৈহৌরগনি। ঐহাক্না মসিগী লাইবক থিরবা পুংফম অসিদা মহাক্কী ইমুং মনুং, তুংইনবশিং অমসুং নিংজবশিংগী অৱাবদা শরুক য়াজরি। ওম শান্তি।” হান্নগী মপাল থৌরম পুবা মন্ত্রী শ্রীমতী সুশ্মা স্বরাজ ঙরাং নুমিদাং নই দিল্লীদা লৈখিদ্রে।
মন্ত্রীমন্দলনা ভারত অমসুং তর্কীগী মরক্তা তর্কীদগী পোপ্পী মরুশিং ইমপোর্ত তৌনবগীদমক খোংলৈ থুবা অমদি ত্রান্সপরেন্ত ওইবা প্রোসেসিংদা অশোই-অঙাম থোকহন্দনবা পান্দমদা পোপ্পী মরুশিং ললোনবগী য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ভারত অমসুং তর্কীগী মরক্তা তর্কীদগী পোপ্পী মরুশিং ইমপোর্ত তৌনবগীদমক খোংলৈ থুবা অমদি ত্রান্সপরেন্ত ওইবা প্রোসেসিংদা অশোই অঙাম থোকহন্দনবা পান্দমদা পোপ্পী মরুশিং ললোনবগী য়ানা ৱারোলদা খুৎয়েক পীনবদা অয়াবা পীখ্রে। মচা নাইবা ৱাফম: য়ানা ৱারোল অসিনা পীরিবশিং অদুদি- ১. তর্কীদগী ভারত্তা পোপ্পী মরুশিং এক্সপোর্ত তৌবগী রেগুলেসন ঙমহন্নবা তুর্কিস গ্রেইন বোর্দ (তি এম ও)না ওনলাইন সিস্তেম অমা মেনতেন তৌগনি। এক্সপোর্তিং কম্পেনীশিংনা এসিয়ান এক্সপোতর্স এসোসিয়েসন (ই আই বি)গী খুত্থাংদা ওনলাইন সিস্তেমগী মেম্বরশিপ ফংনবগীদমক তি এম ওদা এপ্লিকেসন সমিৎ তৌগনি। ২. চহি খুদিংগী, তর্কীদগী ভারতনা ইমপোর্ত তৌগদৌরিবা পোপ্পী মরুশিংগী চাং অদু তর্কী সরকারগা খন্নরগা ভারত সরকারনা লেপকনি। ৩. এক্সপোর্ত তৌরিবা কম্পেনীশিংনা তি এম ওদগী রেজিস্তর ফংগনি। ভারতকী ইম্পোর্তরশিংগা লোয়ননা এক্সপোর্ত তৌরিবা কম্পেনীগী মনুং চল্লিবা সেল্স কন্ত্রেক্ত খুদিংমক রিফর তৌরিবা ওনলাইন সিস্তেমগী খুত্থাংদা তি এম ওগা লোয়ননা রিজিস্তার তৌগনি। ৪. ক্রোপ ইয়ার অমদা ভারতকী ইম্পোর্তর অমনা ইমপোর্ত তৌগদৌরিবা চাং অমা চহি খুদিংগী পার্তী অনিমক্না খনবা য়াগনি। ৫. তি এম ওনা রেজিস্তার তৌরবা সেল্স কন্ত্রেক্ত অদু সেন্ত্রেল ব্যুরো ওফ নার্কোতিক্স (সি এন বি)না রেজিস্তার তৌগনি। সি এন বিনা রেজিস্তার তৌখ্রবা সেল্স কন্ত্রেক্তকী অকুপ্পা মরোল অদু ওনলাইন সিস্তেমদা অপলোদ তৌগনি। সি এন বিনা রেজিস্তার তৌরবা অদুগুম্লবা কন্ত্রেক্তশিং অদু খক্তদা তি এম ওনা এক্সপোর্ত তৌবগী অয়াবা পীগনি। ৬. তি এম ওনা এক্সপোর্তরশিংদা পোপ্পী মরুগীদমক লিগেল প্রদক্সন সর্তিফিকেৎ অমা পীগনি।
মন্ত্রী-মন্দলনা আই.তি. হার্দৱেয়রগী প্রদক্সন লিঙ্ক ইন্সেন্তিব স্কীম অয়াবা পীখ্রে

প্রধান মন্ত্রী, শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দল মীফমনা আই.তি. হার্দৱেয়রগী প্রদক্সন লিঙ্ক ইন্সেন্তিব (পি.এল.আই.) স্কীম অয়াবা পীখ্রে। স্কীম অসিনা আই.তি. হার্দৱেয়রদা দোমেস্তিক মেন্যুফেকচরিং থৌগৎনবা অমসুং মাগী ভেল্যু চেন্দা চাউনা ইনবেস্তমেন্তশিং তৌরক্নবা প্রদক্সন লিঙ্ক ইন্সেন্তিব অসি প্রপোজ তৌখি। প্রপোজ তৌখিবা স্কীম অসিগী মখাদা লৈরিবা তর্গেৎ সেগমেন্তদা লেপ্তোপশিং, তেব্লেৎশিং, ওল-ইন-ৱান পি.সি.শিং অমসুং সর্ভরশিং য়াওরি। স্কীম অসিনা চহি মরি (৪)গী মতম অমগী ওইনা ইলিজিবল ওইবা কম্পনীশিংদা ভারত্তা শাজবা গুদশিং অমসুং তার্গেৎ সেগমেন্তগী মখাদা কভর তৌরিবশিংগী নেৎ ইনক্রিমেন্তেল সেলশিংদা (বেজ ইয়র মদুদি ২০১৯-২০গী মথক) ৪%দগী ২%/১%গী ইন্সেন্তিবন অমা পীরি। স্কীম অসিনা লেপ্তোপশিং, তেব্লেৎশিং, ওল-ইন-ৱান পি.সি.শিং অমসুং সর্ভরশিং য়াওনা আই.তি. হার্দৱেয়র মেন্যুফেকচরিংগী লমদা মরু ওইবা গ্লোবেল প্লেয়র ৫দা অমসুং দোমেস্তিক চেম্পিয়ন ১০দা কান্নবা ফংহল্লবা য়াই। মসি আত্মানির্ভর ভারতকী মখাদা মেন্যুফেকচরিং থৌগৎনবা মরু ওইনা সেগমেন্ত অমনি মরমদি হৌজিক আইতেমশিং অসি মপালদগী পুশিল্লকপদা চাউনা মীপাল তাংলি। শেল-থুমগী ওইবা ৱারেপকী ফলশিং: প্রপোজ তৌখিবা স্কীম অসিগী অপুনবা শেনফম অসি চহি ৪গী ওইনা চাউরাক্না লুপা করোর ৭,৩৫০নি, মসিদা ইন্সেন্তিব আউৎলে লুপা করোর ৭,৩২৫ অমসুং এদমিনিস্ত্রেতিব চার্জশিংগী লুপা করোর ২৫ য়াওরি। কান্নবশিং: স্কীম অসিনা লৈবাক অসিদা ইলেক্ত্রোনিক্স ইকোসিস্তেম চাউখৎহল্লগনি। ভারতপু গ্লোবেল ভেল্যু চেনশিংগা ইন্তিগ্রেৎ তৌবগা লোইননা ইলেক্ত্রোনিক্স ইস্তেম দিজাইন এন্দ মেন্যুফেকচরিং (ই.এস.দি.এম.)গী গ্লোবেল হব অমা ওইনা মফম কনবা ঙমহল্লগনি অসুম্না তৌদুনা আই.তি. হার্দৱেয়রগী এক্সপোর্তরশিংগী লমথুংফম অমা ওইরক্লগনি। স্কীম অসিনা চহি ৪ অসিদা থবক ১,৮০,০০০ (হকথেংননা অমসুং নাকোইননা) পীবা ঙম্বী মপাঙ্গল লৈ। স্কীম অসিনা আই.তি. হার্দৱেয়রগী দোমেস্তিক ভেল্যু এদিসন্দা শাফু পীগনি মসি ২০২৫ ফাওবদা ২০% – ২৫%দা হেনখৎলবা য়াই। হৌরকফম: ২৫.০২.২০১৯দা খঙহনখিবা নেস্নেল পোলিসী ওন ইলেক্ত্রোনিক্সকী বিজন অসি ভারতনা চিপসেৎশিং য়াওনা কোর কম্পোনেন্তশিং দিবেলপ তৌনবা অমসুং মালেমগী লম্বা তৌবা ঙম্নবা এনাইর্নমেন্ত ইন্দস্ত্রীদা লৈহন্নবা লৈবাক অসিনা তৌবা ঙম্বশিং অদু থৌগৎতুনা ইলেক্ত্রোনিক্স ইস্তেম দিজাইন এন্দ মেন্যুফেকচরিং (ই.এস.দি.এম.)গী মালেমগী হব অমা ওইনা মফম কনবনি। হৌজিক্কী ওইনা ২০১৯-২০দা মথং শিৎনবা য়ু.এস.দি. বিলিয়ন ৪.২১ অমসুং য়ু.এস.দি. বিলিয়ন ০.৪১গী ইম্পোর্ত ভেল্যুগী খুত্থাংদা ভারত্তা লেপ্তোপ অমসুং তেব্লেৎকী দিমান্দ চাউনা থুংহল্লি। আই.তি. হার্দৱেয়রগী কৈথেল অসি মালেমগী ওইনা কম্পনী ৬-৭না পান্দুনা লৈরি মসি মালেমগী মার্কেৎ সিয়রগী ৭০% ওইগনি। কম্পনীশিং অসিনা মালেমগী কৈথেলশিংদা লম্বা তৌনবা অচৌবা ইকনোমীশিং শিজিন্নরি। কম্পনীশিং অসিনা মখোয়গী থবক-থৌরমশিং ভারত্তা য়ৌহল্লকপা অমসুং মসিবু আই.তি. হার্দৱেয়রগী মেন্যুফেকচরিংগী মরু ওইবা লমথুংফম অমা ওইহনবা মরু ওই। হৌজিক মালেমগী ওইরিবা ফীভম অসি য়েংলগা মেন্যুফেকচরিংগী লম অসিদা অহোংবা অমা লাক্লি। মালেমগী মফম কয়াদা লৈরিবা মেন্যুফেকচরিং কম্পনীশিংনা কৈথেল অমা খক্তগী মখা পোনবগী শিংনবশিং অদু হন্থহন্নবা মখোয়গী মেন্যুফেকচরিংগী মফমশিং চাউথোক্নবা হোৎনরি।
প্রধান মন্ত্রীনা সরকারনা লৌমীগী শেন্থোক হেনগৎহন্নবা হোৎনরিবা অসিগা মরী লৈনবা আর্তিকল শেয়র তৌখি

প্রধান মন্ত্রী, শ্রী নরেন্দ্র মোদীনা সরকারনা লৌমীগী শেন্থোক হেনগৎহন্নবা হোৎনরিবা অসিগা মরী লৈনবা ই-পাউ য়াওবা narendramodi.in ৱেবসাইতকী আর্তিকল অমা শেয়র তৌরি। প্রধান মন্ত্রীনা অসুম্না ত্বীত তৌখিঃ “এনিমেল হজবেন্দরীদগী ফিশরী ফাওবা, ফোরেস্তরীদগী স্বীত রিভোল্যুসন ফাওবা, ঐখোয়গী সরকারনা মরী লৈনবা থবক কয়াগী খুত্থাংদা লৌমীশিংগী শেন্থোক হেনগৎহন্নবা থৌওং কয়া হোৎনরি। #8yearsOfKisanKalyan” প্রধান মন্ত্রীনা অন্নদাতাশিংগী য়াইফ য়ুম্বালগীদমক্তা সরকারনা খোঙফম চেৎলিবা অসিগী মতাংদা ৱাফম ফোংদোকপা মাইগোবকী ত্বীতসু শেয়র তৌখি। প্রধান মন্ত্রীনা অসুম্না ত্বীত তৌখিঃ “লৈবাক্কী অন্নদাতাশিংবু মপাঙ্গল কলহনবনা ন্যু ইন্দিয়াগী মপাঙ্গল লৈবা ফম্বাক লৈগনি। মরুদগী কৈথেল ফাওবদা, ঐখোয়না মখোয়গী হীরম খুদিংদা চাউখৎপগী মতাংদা মিৎয়েং চঙলি। ঐখোয়গী লৌমী ইচিল ইনাওগী ৱারেপ-পাঙ্গলগী মতেংদগী ভারতনা লৌউ-শিংউগী লমদা অনৌবা খুদম থম্বা ঙম্লিবনি। #8YearsOfKisanKalyan" প্রধান মন্ত্রীনা তোঙানবা স্কিম কয়াগী ১০০% কান্নবশিংবু লৌমী ইচিল ইনাওশিংদা পীরি হায়না ফোংদোকখি। প্রধান মন্ত্রীনা অসুম্না ত্বীত তৌখিঃ “লৌমী ইচিল ইনাওশিংদা তোঙানবা স্কিম কয়াগী ১০০% কান্নবশিং য়ৌহন্নবা ঐখোয়গী সরকারনা খোঙফম চেৎলি। পি.এম. কিসান য়োজনাদগী হৌদুনা বজেত্তা হান্না তৌখিদ্রিবা মওংদা শেল কাইথোকপা নত্ত্রগা পোত্থোক পুথোকপদা চঙবগী শরুক অমা তংখাই হেনবা এম.এস.পি. ফাওবা, সোইল হেল্থ কার্দতগী ই-নাম ফাওবা, অন্নদাতাশিংবু মপাঙ্গল হাপ্পা মসিগুম্বা স্কিম কয়া অমা লৈরি”।
মন্ত্রীমন্দলনা ভারত অমসুং ফ্রান্সকী মরক্তা মেরিতাইম এৱার্নেস মিসন্দা তেংবাং পীননবা য়ানা চেরোল চৎনহনবদা অয়াবা পীখ্রে।

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ফ্রান্সকী মরক্তা ২০১৮গী মার্চ ১০দা খুৎয়েক পীনখিবা মেরিতাইম দোমেন এৱার্নেস মিসন অমগী প্রি-ফোর্মুলেসন স্তদিজকীদমক ইমপ্লিমেন্তিং এরেঞ্জমেন্ত (আই.এ) অয়াবা পীখ্রে। প্রপোজ তৌরিবা অপুনবা মিসন অসিনা লৈবাক অনিমক্তা মরি লৈনবা দাতা অমসুং সর্বিসশিং ফংহন্নবা পান্দমগা লোয়ননা মেরিতাইম দোমেন এৱারনেসতা পুক্নিং লুপ্লগনি। পান্দম অদুদি, মেরিতাইম ত্রাফিক মোনিতর তৌবা অমসুং য়াগন্দবা জহাজশিং মশক খংদোকপনি। আই.এ, ইন্দিয়ান স্পেস রিসর্স ওর্গনাইজেসন (ইসরো) অমসুং সেন্তর নেস্নেলি ইতুদস স্পাতিয়েলস (সি.এন.ই.এস), ফ্রান্সকী মতুং ইন্না মসিগী প্রি-ফোর্মুলেসন স্তদিজকী মতমগী মনুংদা তোঙান তোঙানবা এক্তিবিতিশিং পুন্না পায়খৎকনি অমদি মসিগী খুৎয়েক পীনখিবা চহি অমগী মনুংদা রিভ্যুগীদমক মরি লৈনবা সেনিয়র মেনেজমেন্তদা প্রি-ফোর্মুলেসন কন্সেপ্ত স্তদি রিজল্তশিং লানথোক্কনি।
মন্ত্রী-মন্দলনা দিজাস্তর রিস্ক রিদক্সন অমসুং মেনেজমেন্তগী লমদা কোওপরেসন পীননবা ভারত অমসুং ইতালিয়ন রিপব্লিক্কী মরক্তা মেমোরেন্দম ওফ অন্দর্স্তেন্দিং (এম.ও.য়ু.) অয়াবা পীখ্রে

প্রধান মন্ত্রী, শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দলদা দিজাস্তর রিস্ক রিদক্সন অমসুং মেনেজমেন্তগী লমদা কোওপরেসন পীননবা রিপব্লিক ওফ ইন্দিয়াগী নেস্নেল দিজাস্তর দিস্ত্রিক্ত মেনেজমেন্ত ওথোরিতী (এন.দি.এম.এ.) অমসুং ইতালিয়ন রিপব্লিক্কী দিপার্তমেন্ত ওফ সিবিল প্রোতেক্সন ওফ প্রসিদেন্সী ওফ দি কাউন্সিল ওফ মিনিস্তর্সকী মরক্তা লৈনরিবা মেমোরেন্দম ওফ অন্দর্স্তেন্দিং (এম.ও.য়ু.)গী মতাংদা খঙহনখি। কান্নবশিং: দিজাস্তর রিস্ক রিদক্সন অমসুং মেনেজমেন্তগী লমদা কোওপরেসন পীননবা রিপব্লিক ওফ ইন্দিয়াগী এন.দি.এম.এ. অমসুং ইতালিয়ন রিপব্লিক্কী দিপার্তমেন্ত ওফ সিবিল প্রোতেক্সন ওফ প্রসিদেন্সী ওফ দি কাউন্সিল ওফ মিনিস্তর্সকী মরক্তা এম.ও.য়ু. খুৎয়েক পীনখি। এম.ও.য়ু. অসিনা ভারত অমসুং ইতালি অনিমক্তা মখোয় অনিগী দিজাস্তর মেনেজমেন্ত মেকানিজমশিংদগী কান্নবা ফংনবা সিস্তেম অমা লৈহন্নবা হোৎনরি অমসুং মসিনা দিজাস্তর মেনেজমেন্তগী লমদা প্রিপিয়র্দনেস, রেস্পোন্স অমসুং কেপাসিতী বিল্দিং তৌনবগী লমশিং মপাঙ্গল কনখৎহনবদা মতেং ওইরগনি। দিজাস্তর রিস্ক রিদক্সন অমসুং মেনেজমেন্তগী লমদা কোওপরেসন পীননবা রিপব্লিক ওফ ইন্দিয়াগী এন.দি.এম.এ. অমসুং ইতালিয়ন রিপব্লিক্কী দিপার্তমেন্ত ওফ সিবিল প্রোতেক্সন ওফ প্রসিদেন্সী ওফ দি কাউন্সিল ওফ মিনিস্তর্সকী মরক্তা এম.ও.য়ু. অসি ২০২১গী জুনদা খুৎয়েক পীনখি।
১৫শুবা ফাইনান্স কম্মিসনগী মতম শাংদোকপা অমসুং ফাইনান্স কম্মিসন্না রিপোর্ত অনি পীশিনবা মন্ত্রীমন্দলনা অয়াবা পীরে

১৫শুবা ফাইনান্স কম্মিসনগী অহানবা শেনবা চহি ২০২০-২১গী অহানবা রিপোর্ত পীশিনবা অমসুং শেনবা চহি ২০২১-২২দগী ২০২৫-২৬ ফাওবগী অরোইবা রিপোর্ত পীশিনবগী মতম ২০২০, ওক্তোবর ৩০ ফাওবদা পীশিন্নবা ১৫শুবা ফাইনান্স কম্মিসনগী মতম শাংদোকপা প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে। কম্মিসনগী মতম শংদোকপা অসিনা ২০২০-২০২৬কী মতম অসিগী ওইনা কম্মিসন্না মসিগী রিকমেন্দেসনশিং অরোইবা ওইনা ৱারেপ লৌনবা শেন-থুমগী মতাংদা লাক্লিবা অওনবশিং অমসুং অনৌবা ওইরক্লিবশিং চাংদম্নবা ঙমহনগনি। মীখলগী মোদেল কোদ ওফ কন্দক্ত চৎনবদগী অথিংবা লৈবদগী ইকুই কুইদনা কম্মিসন্না রাজ্যশিংদা মসিগী খোঙচৎ লোইশিনখি। মসিনা রাজ্যশিংগী অকুপ্পা মরোলশিং খোৎপদা অপনবা অমা ওইখি। কম্মিসন্না কোনশিল্লিবা থবক অসি য়াম্না পাক-চাউরি। রাজ্যশিংনা দরকার ওইবগী মতুংইন্না মখোয়না পাংথোক্কদৌরিবা থবকশিং অদু য়েংলগা কেন্দ্র সরকারনা অহেনবা মতম পীবা দরকার ওইরি। কম্মিসনগী মতম শাংদোকপা অসিনা রাজ্য সরকারশিং অমসুং কেন্দ্র সরকারনা ময়াই ওইবা মতমগী রিসোর্সকী থৌশিল-থৌরাং শেম-শাবদা মতেং পাংগনি। ২০২১গী এপ্রিল ১ ফাওবা পীরিবা কম্মিসনগী চহি ৫গী মতম অসিগী ৱাংমদা থবক তৌনবগী খুদোংচাবা পীরিবা অসিনা রাজ্য অমসুং কেন্দ্র সরকার অনিমক্না ময়াই ওইবা অমসুং অশাংবা তার্মগী স্কিমশিং শেম-শাবা ঙমহনগনি অমসুং য়েংশিনবা অমসুং চুমথোকপগী মতম মরাং কাইনা পীরি। চৎলিবা শেনবা চহি অসিদা পায়খৎলিবা শেন-থুমগী অওনবশিংগী কান্নবা অসি ২০২০-২১গী অহানবা ক্বাতরগী অরোইবদা দেতা ওইনা উবা ফংগনি হায়না থাজনরি।
রিয়াধতা প্রধান মন্ত্রীনা সাউদি অরবিয়াগী নিংথৌ উনখ্রে

ঙসি রিয়াধতা প্রধান মন্ত্রী শ্রী নরেন্দ্র মোদীনা সাউদি অরাবিয়াগী নিংথৌ সালমান বি অবদুলাজিজ অল সাউদ উনখি। মহাক্না মীয়াম্না ইকায়খুম্নবা লুচিংবশিংগী মরক্ত অমনি। প্রধান মন্ত্রীনা হায়খি মদুদি সাউদি অরাবিয়াগা লৈনবা মরি ফগৎহন্নবা হিরম কয়াদা মখোয় ৱারী শানখি।
মন্ত্রীমন্দলনা ভারত অমসুং গুইনিয়াগী মরক্তা ত্রেদিস্নেল সিস্তেম্স ওফ মেদিসিন অমসুং হোমিওপেথীগী লমদা তেংবাং পীননবা য়ানা ৱারোল অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত সরকার অমসুং গুইনিয়া সরকারগী মরক্তা ত্রেদিস্নেল সিস্তেম্স ওফ মেদিসিন অমসুং হোমিওপেথীগী লমদা তেংবাং পীননবা য়ানা ৱারোলদা অয়াবা পীখ্রে। য়ানা ৱারোল অসি রাস্ত্রপতি রাম নাথ কোবিন্দগী নুমিৎ হুমনিগী গুইনিয়া খোংচৎ মনুংদা ২০১৯গী ওগস্ত ২দা খুৎয়েক পীনখিবনি। চাউনা থেংনরিবা: য়ানা ৱারোল অসিনা লৈবাক অনিগী মরক্তা ত্রেদিস্নেল সিস্তেম্স ওফ মেদিসিনগী লমশিংদা লৈবাক অনিগী ওইবা তেংবাং পীনবা হেঙ্গৎহল্লগনি। মসিনা মখোয়না সেয়র তৌরিবা কলচরেল হেরিতেজকী পাক চাউনা মরুওইবা অদু লৈবাক অনিমক্না খন্থমিন্নরগনি। থবক পায়খৎপা অমসুং পান্দমশিং: নাকল অনিমক্কী মরক্তা থবক থৌরমশিং খুৎয়েক পীনরবা য়ানা ৱারোলশিং ফংলবা মতুংদা হৌগনি। লৈবাক অনিগী মরক্তা পায়খৎলিবা অনৌবা খোংথাংশিং খুৎয়েক পীনখিবা য়ানা ৱারোলশিংগী মতুং ইন্না চত্থগনি অমদি য়ানা ৱারোল অসি মপুং ফানা থবক ওন্থোক্ত্রিবা ফাওবা মখা তানা চত্থগনি। চাদিং: অহেনবা শেল-থুমগী তেংবাং লৈরোই। রিসর্স, ত্রেনিং কোর্সশিং, কনফরেন্সশিং/মীফমশিং অমসুং এক্সপার্তশিংগী দিপুতেসন চত্থবগী দরকার ওইবা শেল-থুমগী ওইবা রিসোর্সশিং অদু অয়ুশ মন্ত্রালয়গী হৌজিক কাইথোক্লিবা বজেৎ অমসুং হৌজিক লৈরিবা প্লান স্কিমশিংদগী ফংগনি। য়ুম্ফম ভারত অসি হিদাক লাংথক্কী পাম্বীশিং য়াওনা ত্রেদিস্নেল মেদিসিনগী নীংথিজনা দিবেলপ তৌরবা সিস্তেমশিংনা থৌজানবীরি, মদুনা মালেমগী হকশেলগী লমদা অকিবগী মশক ওইরবা পোতেন্সিয়েল লৈরি। ভারতকী অয়ুশ মন্ত্রালয়না অয়ুশ সিস্তেমশিংবু (অয়ুরবেদ, য়োগ অমসুং নেচরপেথী, য়ুনানী, সিদ্ধ, সোৱা-রিগপা অমসুং হোমিওপোথী য়াওনা) মালেমদা মশক তাক্নবা, শন্দোক্নবা অধিকার লৈরি। অয়ুশ সিস্তেম ওফ মেদিসিনবু মালেমদা মশক তাকপা অমসুং শন্দোকপগী শরুক অমা ওইনা অয়ুশ মন্ত্রালয়না তোঙান তোঙানবা লৈবাকশিংগা লোয়ননা ত্রেদিস্নেল মেদিসিনগী লমদা তেংবাং পীননবা য়ানা ৱারোলশিং খুৎয়েক পীনরি অমদি তোঙান তোঙানবা মপাল লৈবাকশিংদা লৈরিবা শকখঙলবা য়ুনিবর্সিতীশিংদা অয়ুশ তম্বগী খুদোংচাবসু ফংহল্লি।
পি.এম.না বিহার দিবসতা বিহারগী মীয়ামদা হরাও-তয়াম্বা ফোংদোকখ্রে

প্রধান মন্ত্রী শ্রী নরেন্দ্র মোদীনা বিহার দিবসতা বিহারগী মীয়ামদা হরাও-তয়াম্বা ফোংদোকখ্রে। ত্বীত অমদা প্রধান মন্ত্রীনা হায় মদুদি, “বিহারগী নুমিৎ অসিদা স্তেত অসিদা লৈরিবা প্রজাশিংদা নুঙাই য়াইফবা ওরসনু হায়জরি। স্তেত অসি মমাংঙৈগী ওইবা অমসুং মশাগী সংস্কৃতী মরাং কাইনা লৈজবা, চাওখৎ থৌরাংগীদক অনৌবা খোঙথাং কয়া পায়খৎলিবা অখন্নবা মশক তাকচবা মফম অমনি” ।